[{"text_idx": "#000005", "text": "Optibet Rahvaliiga Po\u0303hja regiooni I divisjoni liidril A4 Haldus meeskonnal ja\u0308a\u0308b po\u0303hiturniiril pidada veel vaid kolm kohtumist. Kuigi teistel klubidel on mo\u0303ni ma\u0308ng va\u0308hem peetud, hakkab ka neil po\u0303hiturniiri lo\u0303pp juba paistma."}, {"text_idx": "#000006", "text": "Mis on vahepeal I divisjonis toimunud? Ko\u0303ige ma\u0308rgilisemaks su\u0308ndmuseks vo\u0303ib pidada seni puhaste paberitega la\u0308bi liiga kulgenud liider A4 Halduse kaotust Ibis Tallinn/Hausersile 7. jaanuaril numbritega 65:72. Suurimaks su\u0308u\u0308dlaseks A4 Halduse kaotuses vo\u0303ib pidada Rene Rooneeme resultatiivset ma\u0308ngu, mis on sel hooajal ta\u0308iesti tavapa\u0308evane (20 punkti). Teine tavaline Ibise ru\u0308nnakute alustala Anton Batanov piirdus 11 punktiga. Kaotajate ta\u0308pseim oli 17 silma toonud To\u0303nis Uueku\u0308la."}, {"text_idx": "#000007", "text": "See ta\u0308hendab seda, et suvera\u0308a\u0308nset liidrit enam liigas pole, sest ka BC Tormil on kaotatud vaid u\u0308ks kohtumine. BC Torm oli oma viimases kohtumises a\u0308a\u0308rmiselt la\u0308hedal u\u0308llatuskaotusele Aexpo vastu. Vaid teise poolaja kindel ma\u0308ng pa\u0308a\u0308stis neile napi 57:53 vo\u0303idu. BC Tormi poolel sai ainsana kahekohalise punktisumma kirja Germo Reimer (10 punkti). Karl-Joosep Lu\u0308u\u0308s ja Karl Ku\u0308nter Kaljuveer kogusid mo\u0303lemad 9 punkti. Aexpot vedasid Alex Tammema\u0308e 20 ja Tarmo Antson 15 silmaga. Nu\u0308u\u0308d on vo\u0303rdselt 8 vo\u0303itu kogunud BC Torm, Mediq Eesti ja Ibis Tallinn/Hausers. Esimesel on ku\u0308ll u\u0308ks ma\u0308ng va\u0308hem peetud."}, {"text_idx": "#000008", "text": "Nimetatud triost allpool on tihedas konkurentsis 5 meeskonda viie vo\u0303i kuue vo\u0303idu peal. On huvitav, kuidas liiguvad teineteise suhtes justkui peegelpildis Rehpol/Palliklubi (6-5) ja A Le Coq (5-6), kes paiknevad vastavalt 5. ja 6. tabelireal. Kui Rehpol on oma viimasest viiest kohtumisest vo\u0303itnud lausa neli kohtumist, siis A Le Coq on sama koguse ma\u0308ngude juures kogunud neli kaotust. Ainus, mis kahte klubi u\u0308hendab, on mo\u0303lema allaja\u0308a\u0308mine 11. kohal paiknevale Fo\u0308o\u0308nixile (4-5)."}, {"text_idx": "#000009", "text": "Tabeli lo\u0303puosas on 5 meeskonda kogunud u\u0308hest kolme vo\u0303iduni ja konkurents on ka seal intrigeeriv. Nende meeskondade hulgast eristub Aexpo (2-6), kelle leiame ku\u0308ll alles 14. kohalt, aga kellel on nii mo\u0303nigi ma\u0308ng konkurentidest va\u0308hem peetud. Tabeli lo\u0303petab Kelia korvpallikool, kes pa\u0308rast novembrikuu lo\u0303ppu pole enam va\u0308ljakule jo\u0303udnud."}, {"text_idx": "#000010", "text": "Kui vaadata personaalset statistikat, ja\u0308a\u0308b kohe silma kogu liiga u\u0308lekaalukas liider keskmiste punktide toomise osas ma\u0308ngu kohta. Liidriks on Fo\u0308o\u0308nixi pallur Igor Arendas\u030c, kes on keskmiselt toonud uskumatud 31,5 silma ma\u0308ngus. Uskumatust usutavaks teeb selle tulemuse juures asjaolu, et Arendas\u030c on ma\u0308nginud ta\u0308pselt kaks ma\u0308ngu antud hooajal \u2013 ta viis Fo\u0308o\u0308nixi vo\u0303itjaks nii nende hooaja avama\u0308ngus, kui ka ko\u0303ige viimases ma\u0308ngus 3 pa\u0308eva tagasi. Tema selja tagant leiame sellised mehed nagu Remy Po\u0303ld (DSV ,20,2 punkti keskmiselt), Kaido Pae (Rehpol, 18,7) ja Anton Batanovi (Ibis, 18,5)."}, {"text_idx": "#000011", "text": "Kolmesekaare tagant on enim viskeid la\u0308bi ro\u0303nga saatnud Andrus Salusoo (A Le Coq) ja Tarmo Mering (Rehpol), kelle ko\u0303rvu on vo\u0303rgusahin paitanud vo\u0303rdselt lausa 33 korral. Neile ja\u0308rgneb 28 tabamusega Taavi Porkveli (Mo\u0303igu KEK). Va\u0308hemalt 20 korda on palli kaare tagant korvi saatnud 9 meest."}, {"text_idx": "#000015", "text": "Jalgpall24.eeOptibet pikendas jalgpallirindel ha\u0308sti kulgenud koosto\u0308o\u0308d"}, {"text_idx": "#000016", "text": "Optibet pikendas jalgpallirindel ha\u0308sti kulgenud koosto\u0308o\u0308d"}, {"text_idx": "#000017", "text": "Ka\u0308sipall24.ee7 na\u0308puna\u0308idet, kuidas spordiennustust vastutustundlikult praktiseerida"}, {"text_idx": "#000018", "text": "7 na\u0308puna\u0308idet, kuidas spordiennustust vastutustundlikult praktiseerida"}, {"text_idx": "#000020", "text": "Mark Lajal langes Charlestoni Challengeril va\u0308lja"}]